title: Castiello de Buei Negro
text: Lo Castiello de Buei Negro (Castell del Bou Negre u Castell de la Mola en catalán) ye un castiello situau en un mont que bi ha entre los termins d'Archelita y Ludient (Castellón, País Valenciano), a 748 metros d'altaria y controlando un estreito que bi ha en lo río Linars que s'ha de travesar pa acceder dende lo Sud a localidatz de la val como Castiello de Villamalefa, Zucaina y Villafermosa.
  
  Toponimia 
  D'acuerdo con Robert Pocklington los oronimos peninsulars que contienen l'elemento Buei u Boi tienen un orichen en lo latín PODIUM ("pueyo") y la conversión de la P- inicial en b- s'habría produeito por etimolochía popular baixo la influencia de la palabra buei. Buei Negro significaría "Pueyo negro" y sería un grau intermedio d'una evolución que ha levau a atros toponimos a presentarse abreviau como "Pui".
  
  Historia 
  Se conoix dende lo sieglo XII y lo suyo orichen ye andalusí. Se sabe por textos medievals que se fació en l'anyo 1178 y que feba parte de lo conchunto de castiellos que mugaban la Diocesi de Tortosa quan la concesión reyal por parte d'Alifonso II d'Aragón por consagrar-se la nueva Seu de Tortosa.
   
  Se cita en las Cronicas de los Chudeces de Teruel, de diferents trazas y datación seguntes las versions:
  
  Era Mª CCª LVIII. Don Cuerpo. Prisieron a Buey Negro. (1218)
  Anno Mº CC XIX. Don Cuerpo. Fue preso Buey Negro et lo tenian los moros. (1219)
  
  Arquitectura 
  Bi ha una torre de planta rectangular, alzada en robusta piedra de cantería y considerada por bell autor como romana, car se troboron arredol d'ella restos de ceramica s'ixa epoca.
  
  Lo cinto que bi ha adintro de las estructuras defensivas ye uno de los més grans de lo País Valenciano, aproveitando los cinglos de la muela con atros tramos a on se fació una muralla pa rodeyar la parte més alta de lo mont.
  
  Bi ha alchubes y pozos adintro lo cinto, dando més valura estratechica como enclau on resistir un sitio.
   
  Encara que la parte superior de las estruturas ye muito desfeita, i podemos veyer que quasi por tot i heba almenas y que las torres teneban finestras chicotas u sayeteras abocinadas, en trobamos nomás que los basamentos.
  
  Referencias 
  
  Buei Negro